Ohnisková vzdialenosť je základný parameter každého objektívu a je udávaný v mm. Ohnisková vzdialenosť určuje veľkosť pozorovacieho uhla snímanej scény. Pri ohniskovej vzdialenosti platí pravidlo, čím je ohnisková vzdialenosť objektívu kamery menšia, tým širšia časť scény dokáže byť zaznamenaná. Toto pravidlo platí aj naopak, čím je ohnisková vzdialenosť väčšia, tým menšiu plochu snímanej scény dokáže kamera zaznamenať.